כאשר אנו מדברים על סוגי שתלים לשיניים, חשוב שנתייחס למיקומו של השתל בפה ולמצב העצם במיקום המיועד להשתלה. על מנת שהשתל יהיה יציב וחזק, כך שהוא יאפשר למשל לעיסה נוחה ללא כאבים, חשוב שהוא ייוצב היטב בעצם הלסת, ולשם כך יש לבחור בשתל הדנטלי הנכון ביותר, שעוביו, אורכו, החומר שלו וצורת התבריגים שלו הם המתאימים ביותר. לדוגמה, אם העצם דקה מדי והיא אינה מאפשרת לשתל הרגיל להיתפס בה היטב, ניתן בחלק מהמקרים להשתמש בשתל קצר יותר. ההחלטה היא של מומחה שיקום הפה, שלו ידע וניסיון רבים בנושא.